ȘTIU, 11 octombrie 2021, cu Bogdan Hofbauer și Irina Ursu.
Ce e val, ca valul trece. O fi adevărat și pentru valul patru? Curba infectărilor a intrat pe o pantă descendentă în weekend, dar rămâne de văzut dacă e doar o iluzie dată de rata mai slabă de testare din finalul de săptămână. Suntem ultimii la vaccinare pentru că suntem ultimii și la bani. Campania de imunizare a eșuat în România pentru că nu a existat buget pentru promovarea ei, spune doctorul Gheorghiță! Dar n-a fost totuși? Vedem imediat pe ce a spart guvernul 30 de milioane de euro și discutăm cu un expert în promovare digitală! Nu uitați că și noi vrem să fim salvați – strigă pacienții oncologici din România. La Cluj medicii au ajuns să suplimenteze paturile pentru chimioterapie, după ce numărul celor care ajung acolo a crescut față de anul trecut. O victimă ridică cortina în scandalul care zguduie biserica. Actorul care și-a pus pe scenă drama vieții după ce a fost abuzat de un preot! Jocuri, poturi și focuri de paie! După ce și-a luat o săptămână pentru a pregăti întâlnirea cu partidele parlamentare, Iohannis s-a hotărât în 2 ore. Și trimis mingea în terenul opoziției. Înapoi în viitor! Iohannis a renunțat la politica pas cu pas și făcut pasul mare astăzi! L-a desemnat pe Dacian Cioloș premier după discuțiile cu partidele. Joc secret sau schimbare de direcție?! România lucrului bine tăcut! Aproape un an de la Neamț și Balș, 10 zile de la Constața. Dramele din spitalele românești n-au niciun răspuns! "Lucrăm, lucrăm" – spun procurorii. Și neutralitatea de gen schimbă și industria jucăriilor. Cel mai mare producător de jucării din lume trece la produse UNISEX. Vestea a stârnit – evident – discuții aprinse.
Juriul a fost format din: Șerban Picu, Teona Gherasim și medicul Octavian Jurma.